ASIAN คาดกำไร Q2 โตดี แตะ 262 ลบ. อานิสงส์บาทอ่อน ครึ่งหลังเด่นต่อ แนะซื้อเป้า 19.50 บ.
ASIAN คาดกำไรไตรมาส 2/65 โตดีแตะ 262 ลบ. อานิสงส์บาทอ่อน ครึ่งหลังเด่นต่อ อัพกำลังผลิตอาหารสัตว์ คาดดันรายได้ปีนี้โต 18% แตะ 11,211 ล้านบาท แนะซื้อเป้า 19.50 บาท
ASIAN คาดกำไรไตรมาส 2/65 โตดีแตะ 262 ลบ. อานิสงส์บาทอ่อน-ครึ่งหลังเด่นต่อเนื่อง ธุรกิจอาหารสัตว์เลี้ยงหนุน แนะซื้อเป้า 19.50 บาท
20 ก.ค. 2565

บล.เคทีบีเอสที ระบุในบทวิเคราะห์วันนี้ (20 ก.ค.65) ว่า บริษัท เอเชี่ยนซี คอร์ปอเรชั่น จำกัด (มหาชน)  หรือ ASIAN คาดว่าบริษัทจะรายงานกำไรปกติในไตรมาส 2/2565 ลดลง 18% เทียบช่วงเดียวกันของปีก่อน แต่เติบโต 11% เทียบไตรมาสก่อนหน้า อยู่ที่ 262 ล้านบาท โดยกำไรลดลง เทียบช่วงเดียวกันของปีก่อน จากฐาน gross margin ที่สูงของไตรมาส 2/2564 แต่เติบโตเทียบไตรมาสก่อนหน้า
สาเหตุหลักมาจากค่าเงินบาทอ่อนค่าทำให้รายได้และ gross margin ปรับเพิ่มขึ้น โดยหากหักอานิสงส์จากเงินบาทออก แนวโน้มผลการดำเนินงานทรงตัว เทียบไตรมาสก่อนหน้า โดยผลการดำเนินงานจะเร่งตัวดีขึ้นในช่วงครึ่งหลังปี 2565 เป็นต้นไป จากกำลังการผลิตของ pet food ที่เพิ่มขึ้น และจะเริ่มรับรู้เต็มไตรมาสในไตรมาส 3/2565 เป็นต้นไป
โดยคงประมาณการกำไรสุทธิปี 2565-2566 อยู่ที่ 1,018 ล้านบาท ลดลง 2.5% เทียบช่วงเดียวกันของปีก่อน และปี 2566 อยู่ที่ 1,115 ล้านบาท โต 9.5% เทียบช่วงเดียวกันของปีก่อน
ด้านรายได้ยังเติบโตได้ต่อเนื่องอยู่ที่ 11,211 ล้านบาท โต 18.2% เทียบช่วงเดียวกันของปีก่อน และปี 2566 อยู่ที่ 12,331 ล้านบาท โต 10% เทียบช่วงเดียวกันของปีก่อน จากธุรกิจ Pet food ที่ยังโตได้ดี  ด้าน gross margin อยู่ที่ 18% ลดลงจากปี 2564 ที่ 19.8% จากต้นทุนวัตถุดิบที่สูงขึ้น 3) คาด Effective tax rate อยู่ที่ 17% ผลจากสิทธิประโยชน์จาก BOI หมดลง
ส่วนราคาหุ้นวิ่งดีกว่าตลาด outperform SET 11% ในช่วง 3 เดือนที่ผ่านมาจากเงินบาทอ่อนค่า แต่ขึ้นน้อยกว่าตลาด 8% ใน 1 เดือนที่ผ่านมา สาเหตุหลักมาจากราคาหุ้นที่ ปรับตัวลงแรงวานนี้ 4.3% ตามกลุ่มอาหารที่ปรับตัวลง
โดยคงคำแนะนำ “ซื้อ” ราคาเป้าหมาย 19.50 บาท จาก valuation ที่ไม่แพง โดยเทรดที่ 2022E PER = 12.4 เท่า ต่ำกว่าค่าเฉลี่ยย้อนหลัง 5 ปี ที่ 18.0 เท่า โดยยังชอบการเติบโตของธุรกิจอาหารสัตว์เลี้ยงที่ยังมีแนวโน้มเติบโตได้ดี โดยมีปัจจัยบวกหนุนจากการนำบริษัทลูก “AAI” ที่ทำธุรกิจอาหารสัตว์เลี้ยงเข้าจดทะเบียนในตลาดหลักทรัพย์ในช่วงปลายปี 2565